Magnesiumkloraatti

Magnesiumkloraatti (Mg(ClO3)2) on magnesium- ja kloraatti-ionien muodostama ioniyhdiste. Yhdistettä käytetään muun muassa muiden yhdisteiden valmistukseen.

Ominaisuudet, valmistus ja käyttö 
Huoneenlämpötilassa magnesiumkloraatti on valkoista kiteistä ainetta. Yhdisteestä tunnetaan myös kidevedelliset di- ja heksahydraatit (Mg(ClO3)2·2H2O ja Mg(ClO3)2·6H2O). Magnesiumkloraatti liukenee hyvin veteen ja myös etanoliin ja asetoniin. Aine on voimakas hapetin.

Magnesiumkloraattia valmistetaan hapettamalla magnesiumkloridia elektrolyyttisesti tai johtamalla magnesiumhydroksidin vesiliuokseen klooria. Yhdistettä käytetään puuvillan ja soijapapujen lehtien kuihduttamiseen ennen sadonkorjuuta ja magnesiumperkloraatin valmistamiseen.

Lähteet 

Kloraatit
Magnesiumyhdisteet